Dytiscus

Dytiscus (que significa pequeno mergullador', do grego δυτικός, "que pode mergullarse" e o sufixo diminutivo -ίσκος) é unha especie de escaravellos da familia dos ditíscidos de distribución holártica de costumes predadoras e mergulladoras, que vive en zonas húmidas e lagoas. Hai 26 especies neste xénero, distribuídas en Europa, Asia e norte de África e América Central. Son predadores que poden reducir a cantidade de larvas de mosquito.

Os Dytiscus son grandes escaravellos acuáticos cun corpo robusto e redondeado, que miden  de 2,2 a 4,4 cm de longo dependendo da especie de que se trate. O máis grande, D. latissimus, está entre as especies máis grandes da familia e o seu tamaño só é igualado por certos Megadytes. Os tarsos dos machos están modificados formando ventosas que usan para agarrar as femias durante o apareamento. As femias son xeralmente máis longas que os machos e poden ser de dúas formas segundo os élitros: con élitros con canles (sulcados) ou con élitros lisos. Os machos só teñen élitros lisos. Os adultos da maioría das especies poden voar.

 Historia vital 

Os adultos e as larvas son acuáticos, pero as pupas pasan a súa vida en terra. As femias poñen ovos dentro do tecido de plantas acuáticas, como xuncos. Os ovos fan eclosión nunhas tres semanas.

As larvas son alongadas cunha cabeza redonda e plana e fortes mandíbulas. Son predadores e as súas mandíbulas teñen canles no seu bordo interno a través das cales poden succionar os fluídos corpoarais das presas. As larvas toman aire desde a superficie da auga usando pelos ao final do abdome, que conducen aos espiráculos nos cales se capta o aire.

Unha vez que as larvas medran ata certo tamaño, trasládanse ao chan á beira da auga e entérranse nunha cela e pupan.

Os adultos respiran subindo á superficie e poñéndose boca arriba. Recollen aire cos élitros e poden respirar o aire recollido usando os espiráculos que están agochados baixo os élitros.

En Dytiscus marginalis e outras especies o tarso das patas anteriores está modificado nos machos formando unha ventosa circular. Tamén teñen unha ventosa máis reducida na pata media do macho.Miall, L. C. (1912) The natural history of Aquatic Insects. Macmillan and Co. Ltd.

 Parasitoides 
Os ovos de Dytiscus son ás veces parasitados por avespas das familias Eulophidae, Mymaridae e outras Chalcidoidea.Jackson D.J. (1958) A  further  note  on a Chrysocharis (Hymenoptera, Eulophidae) parasitizing the eggs of Dytiscus marginalis L.,  and  a comparison  of  its  larva  with  that of Caraphractus cinctus Walk. (Hym., Mymaridae) J.Soc.Brit.Entomol. 6:15-22.Jackson D.J. (1961) Observations  on  the  biology  of Caraphractus cinctus Walker (Hymenoptera, Mymaridae), a parasitoid of the eggs of Dytiscidae.  II.  Immature stages and seasonal history with a review of mymarid larvae.. Parasitology. 51:269-294.

 Especies 
Dysticus contén as seguintes especies:Dytiscidae Species List at Joel Hallan's Biology Catalog. Texas A&M University. Consultado o 7 de maio de 2012.

 Dytiscus alaskanus J.Balfour-Browne, 1944
 Dytiscus avunculus C.Heyden, 1862
 Dytiscus caraboides Linnaeus, 1758
 Dytiscus carolinus Aubé, 1838
 Dytiscus circumcinctus (Ahrens, 1811)
 Dytiscus circumflexus Fabricius, 1801
 Dytiscus cordieri Aubé, 1838
 Dytiscus dauricus Gebler, 1832
 Dytiscus delictus (Zaitzev, 1906)
 Dytiscus dimidiatus Bergsträsser, 1778
 Dytiscus distantus Feng, 1936
 Dytiscus fasciventris Say, 1824
 Dytiscus habilis Say, 1830
 Dytiscus harrisii Kirby, 1837
 Dytiscus hatchi Wallis, 1950
 Dytiscus hybridus Aubé, 1838
 Dytiscus krausei H.J.Kolbe, 1931
 Dytiscus lapponicus Gyllenhal, 1808
 Dytiscus latahensis Wickham, 1931
 Dytiscus latissimus Linnaeus, 1758
 Dytiscus latro Sharp, 1882
 Dytiscus lavateri Heer, 1847
 Dytiscus marginalis Linnaeus, 1758
 Dytiscus marginicollis LeConte, 1845
 Dytiscus miocenicus Lewis & Gundersen, 1987
 Dytiscus mutinensis Branden, 1885
 Dytiscus persicus Wehncke, 1876
 Dytiscus pisanus Laporte, 1835
 Dytiscus semisulcatus (O.F.Müller, 1776)
 Dytiscus sharpi Wehncke, 1875
 Dytiscus sinensis Feng, 1935
 Dytiscus thianschanicus (Gschwendtner, 1923)
 Dytiscus verticalis Say, 1823
 Dytiscus zersii Sordelli, 1882

 Notas 

 Véxase tamén 
 Ligazóns externas 

Categoría:Adephaga